*Kronika aktivít Katedry slovenského jazyka a literatúry v akademickom roku 2015/2016*

17. septembra 2015 - Martin: Slovenská národná knižnica usporiadala konferenciu o Ľudovítovi Štúrovi, kde Rudolf Chmel vystupoval referátom.

16.–17. septembra 2015 - Komárno: *Medzinárodná vedecká konferencia Univerzity J. Selyeho „Inovácia a kreativita vo vzdelávaní a vede".* Príspevky pedagógov Katedry slovenského jazyka a literatúry PF UJS: Patrik Šenkár: *Nevykríknuté zátišia lásky, anjelské úsmevy a rany v poézii I. M. Ambruša po miléniu,* Sándor János Tóth: *Slovenčina ako druhý jazyk: postoje, motivácia*, Mária Žiláková: *Dolnozemskí prívrženci Štúra.*

18. septembra 2015 sa Sándor János Tóth a Patrik Šenkár zúčastnili medzinárodnej vedeckej konferencie v Nitre s názvom *Veda pre vzdelanie – vzdelanie pre vedu, stredná Európa medzi jednotou a rôznorodosťou.* Akciu vedecky zabezpečila Fakulta stredoeurópskych štúdií Univerzity Konštantína Filozofa v Nitre v spolupráci s Filozofickou fakultou Masarykovej univerzity v Brne a Filozofickou fakultou Univerzity Loránda Eötvösa v Budapešti. Patrik Šenkár vystupoval s témou *Dimenzie ružových krídiel básní Adama Suchanského*, Sándor János Tóth predniesol príspevok s názvom *Vlastné mená ako príklady odlišnosti jazykového obrazu sveta.*

Dňa 30. októbra 2015 sa Patrik Šenkár zúčastnil s poslucháčmi druhého ročníka denného bakalárskeho štúdia na literárnovednej exkurzii s názvom Po literárnych stopách Antona Bernoláka v Nových Zámkoch.

04.–06. októbra 2015 sa Sándor János Tóth zúčastnil medzinárodného vedeckého sympózia v Bukurešti (*Dni slovanských kultúr v Rumunsku)*. Akciu vedecky zabezpečila Katredra slovanskej filológie Univerzity v Bukurešti, Asociácia slavistov Rumunska v spolupráci s Univerzitou v Záhrebe. V rámci sekcie Uralo – romano – slavica dr. Tóth predniesol príspevok s názvom *Influence of language contatcs on the linguistic image of the world.*

15 - 16. októbra 2015 - Novi Sad: Mária Žiláková sa zúčastnila konferencie *270 rokov dejín, literatúry, jazyka vo Vojvodine* – Oddelenie slovakistiky, FF Univerzity v Novom Sade.

5. novembra 2015 sa Patrik Šenkár zúčastnil bratislavskej Bibliotéky. Na predmetnom podujatí prezentoval knihu Slovenky z Rumunska – Anny Rȧu-Lehotskej Nesúlady.

10. novembra 2015 sa pri príležitosti Týždňa vedy a techniky v spolupráci s Katedrou histórie PF UJS realizovalo jubilejné vedecké sympózium *200 rokov od narodenia Ľudovíta Štúra*. Po úvodných myšlienkach Rudolfa Chmela odznela prednáška *O civilizačnom kontexte diela Slovanstvo a svet budúcnosti*, prednášateľom bol László Szarka. Mária Žiláková a (hosť z Maďarska) István Tóth referovali na tému *Prívrženci Štúra na dolnozemských jazykových ostrovoch*. Ivan Halász uviedol obecenstvo do *Maďarských kontextov životného diela Štúra*. Moderovali: Patrik Šenkár, Barnabás Vajda. Organizátorom a iniciátorom podujatia bol Ivan Halász. Zúčastnili sa ho študenti a záujemcovia, kolegovia z fakulty. Podujatie dosiahlo svoj cieľ, naši študenti mohli o tom referovať aj akreditačnej komisii.

12. novembra 2015 pri príležitosti *Týždňa vedy a techniky* Sándor János Tóth zorganizoval prezentáciu publikácií *Nitrianskeho modelu skvalitnenia vyučovania slovenského jazyka* *a literatúry*. Publikácie predstavili členovia delegácie Katedry slovenského jazyka Filozofickej fakulty Univerzity Konštantína Filozofa v Nitre, moderoval: Sándor János Tóth. Podujatie sledovali so záujmom nielen študenti, ale aj kolegovia z Metodicko-pedagogického centra a zo Štátneho pedagogického ústavu.

24. novembra 2015 - Trnava: Mária Žiláková sa zúčastnila konferencie o ľudovej medicíne, ktorú organizovala Katedra histórie Univerzity sv. Cyrila a Metoda.

19. novembra 2015 - Praha: Konferencia o Ľudovítovi Štúrovi. Usporiadateľ: Památník národního písemníctví Praha, referát mal Rudolf Chmel.

8. decembra 2015 - Brno: Medzinárodná vedecká konferencia Ústavu slavistiky Masarykovej univerzity *Poetika prózy v česko-slovenských souvislostech.* Príspevok Patrika Šenkára: *Ľudové poviedky Čechov z rumunského Banátu.*

18. decembra 2015 - Budapešť: Na pozvanie Univerzity Andrássyho sa Sándor János Tóth zúčastnil workshopu *Identität, Migration, Interkulturalität und Internationalität in den Literaturen Mitteleuropas* a predniesol príspevok s názvom *Migrationswelen und die Geschichte der slowaksichen Sprache.*

18. marca 2016 sa dr. Šenkár zúčastnil medzinárodnej vedeckej konferencie v rumunskom Nadlaku. Prednášal na tému Variácie drám – drámy vo Variáciách.

04. apríla 2016 sa Sándor János Tóth zúčastnil študentsko-vedeckej súťaži ako člen komisie pre vekovú kategóriu stredoškolákov a vysokoškolákov. Organizátormi boli Výskumný ústav Slovákov v Maďarsku v spolupráci s Maďarsko-slovenskou dvojjazyčnou národnostnou základnou školou a internátom v Novom Meste pod Šiatrom. Súťaž sa konala pod záštitou Slovenského inštitútu v Budapešti.

11. – 13. apríla 2016 sa v Smoleniciach konala medzinárodná vedecká konferencia *(Socio)lingvistika: perspektívy, limity a mýty* pri príležitosti životného jubilea prof. PhDr. Slavomíra Ondrejoviča, DrSc. Organizátormi podujatia boli *Jazykovedný ústav Ľudovíta Štúra SAV* a *Slovenská jazykovedná spoločnosť.* V sekcii *Lexika v štruktúrnych i kolokačných vzťahoch* predniesol Sándor János Tóth príspevok s názvom *Číslo a počet v slovenčine a v maďarčine*. Na konferencii sa prezentovali lexikografické novinky *Slovník súčasného slovenského jazyka zv. 3. m-n* a *Stručný etymologický slovník slovenčiny*.

29. apríla 2016 prednášal na PF UJS prof. Dr. hab. Bogusław Bakuła, vedúci Katedry literárnej a kultúrnej komparatistiky v Inštitúte poľskej filológie na Univerzite Adama Mickiewicza v Poznani na tému *Otázky postkolonializmu v strednej Európe.* Moderátorom a iniciátorom tejto akcie bol prof. PhDr. Tibor Žilka, DrSc.

08. – 14. mája 2016 Sándor János Tóth využil možnosť mobility (Erasmus) na Kresťanskej univerzite Partium vo Veľkom Varadíne. Prednášal na tému *Jazykový obraz sveta a kontakty jazykov.*

 18. mája 2016 PaedDr. Patrik Šenkár, PhD. obhájil habilitačnú prácu (Vývinové premeny slovenskej prózy v Rumunsku) a predniesol habilitačnú prednášku (Atribút viackontextovosti vo vývine slovenskej literatúry v Rumunsku) pred habilitačnou komisiou v odbore literárna veda na Filozofickej fakulte Univerzity Pavla Jozefa Šafárika v Košiciach.

 9. júna 2016 sa dr. Šenkár zúčastnil ako porotca celoslovenského kola súťaže Poznaj slovenskú reč, ktorá bola organozovaná v Strednej odbornej škole stavebnej v Nových Zámkoch.

 10. júna 2016 PaedDr. Patrik Šenkár, PhD. sa zúčastnil spolu s dekankou PF UJS na rokovaní Vedeckej rady FF UPJŠ v Košiciach. Doktor Šenkár na tomto rokovaní predniesol hlavné tézy svojej habilitačnej prednášky a habilitačnej práce. Na konci tohto rokovania VR FF UPJŠ schválila menovanému udelenie titulu docent.

 24. júna 2016 rektor UPJŠ podpísal dekrét o udelení vedecko-pedagogického titulu docent PaedDr. Patrikovi Šenkárovi, PhD.